CELEX: 31991D0455
Language: el
Date: 1991-08-01 00:00:00
Title: 91/455/ΕΟΚ: Απόφαση της Επιτροπής της 1ης Αυγούστου 1991 για την τροποποίηση της απόφασης 88/141/ΕΟΚ σχετικά με το πολυετές πρόγραμμα προσανατολισμού του αλιευτικού στόλου ( 1987-1991 ) που υπέβαλε το Ηνωμένο Βασίλειο στο πλαίσιο του κανονισμού (ΕΟΚ) αριθ. 4028/86

Avis juridique important

|

31991D0455

91/455/ΕΟΚ: Απόφαση της Επιτροπής της 1ης Αυγούστου 1991 για την τροποποίηση της απόφασης 88/141/ΕΟΚ σχετικά με το πολυετές πρόγραμμα προσανατολισμού του αλιευτικού στόλου ( 1987-1991 ) που υπέβαλε το Ηνωμένο Βασίλειο στο πλαίσιο του κανονισμού (ΕΟΚ) αριθ. 4028/86  

Επίσημη Εφημερίδα αριθ. L 241 της 30/08/1991 σ. 0050 - 0052

ΑΠΟΦΑΣΗ ΤΗΣ ΕΠΙΤΡΟΠΗΣ  της 1ης Αυγούστου 1991  για την τροποποίηση της απόφασης 88/141/ΕΟΚ σχετικά με το πολυετές πρόγραμμα προσανατολισμού του αλιευτικού στόλου (1987-1991) που υπέβαλε το Ηνωμένο Βασίλειο στο πλαίσιο του κανονισμού (ΕΟΚ) αριθ.  4028/86  (Το κείμενο στην αγγλική γλώσσα είναι το μόνο αυθεντικό)  (91/455/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 4028/86 του Συμβουλίου της 18ης Δεκεμβρίου 1986 σχετικά με κοινοτικά μέτρα για τη βελτίωση και την προσαρμογή των διαρθρώσεων του τομέα της αλιείας και της υδατοκαλλιέργειας (1), όπως τροποποιήθηκε τελευταία από τον κανονισμό  (ΕΟΚ) αριθ. 3944/90 (2), και ιδίως το άρθρο 4 και το άρθρο 5 παράγραφος 2,  Εκτιμώντας:  τα αποτελέσματα των συνεδριάσεων με τις εθνικές αρχές του Ηνωμένου Βασιλείου σχετικά με το στάδιο προόδου του πολυετούς προγράμματος προσανατολισμού, έτσι όπως ορίζεται από την απόφαση 88/141/ΕΟΚ της Επιτροπής (3)-  ότι η κατάσταση που διαπιστώθηκε στον τομέα της θέσης υπό εκμετάλλευση νέων αλιευτικών σκαφών εμφανίζει μια σαφή αύξηση το 1987 και κατά το πρώτο εξάμηνο του 1988 της αλιευτικής ικανότητας που εκφάζεται με τη χωρητικότητα (κοχ) και την ισχύ (kW)-  ότι η διαδικασία προσαρμογής που έχει αρχίσει και τα μέτρα που πρέπει να τεθούν σε εφαρμογή από το Ηνωμένο Βασίλειο για τον αποτελεσματικό έλεγχο της δυναμικότητας του αλιευτικού στόλου χρειάζονται ένα κάποιο χρονικό διάστημα-  ότι η Επιτροπή προτίθεται να παράσχει την υποστήριξή της στις προσπάθειες βελτίωσης που καταβάλλει το Ηνωμένο Βασίλειο, μόλις υπάρξουν αποτελέσματα από τα διοικητικά ή κανονιστικά μέτρα που έχουν ληφθεί και τα οποία αποτελέσματα επιβεβαιώνουν μια  διαρθρωτική εξέλιξη σύμφωνη προς τις κατευθυντήριες γραμμές και επιτρέπουν να επιτευχθούν πράγματι, μέχρι την προβλεπόμενη ημερομηνία λήξης της 31ης Δεκεμβρίου 1991, οι στόχοι που καθορίζονται από την απόφαση 88/141/ΕΟΚ-  ότι, για την εφαρμογή των παρεκκλίσεων από την αρχή του ασυμβίβαστου των κρατικών ενισχύσεων με την κοινή αγορά στον τομέα της αλιείας, η Επιτροπή θέσπισε τις κατευθυντήριες γραμμές για την εξέταση των εθνικών ενισχύσεων στον τομέα της αλιείας (4)-  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής επί των Δομών της Αλιείας,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  1. Το δεύτερο εδάφιο του άρθρου 3 της απόφασης 88/141/ΕΟΚ αντικαθίσταται από το ακόλουθο κείμενο:  "Η Επιτροπή, με βάση τις διαπιστώσεις που προκύπτουν από τις περιοδικές πληροφορίες που αναφέρονται στο άρθρο 2 ή, ελλείψει αυτών, μετά το πέρας μιας περιόδου ενός εξαμήνου, γνωστοποιεί στο κράτος μέλος, εφόσον είναι αναγκαίο, το γεγονός ότι δεν  πληρούνται οι όροι, από τους οποίους εξαρτάται η έγκριση του προγράμματος."  2. Το παράρτημα αντικαθίσταται από το παράρτημα της παρούσας απόφασης.  Άρθρο 2  Η παρούσα απόφαση απευθύνεται στο Ηνωμένο Βασίλειο. Βρυξέλλες, 1 Αυγούστου 1991. Για την Επιτροπή  Manuel MARIN  Αντιπρόεδρος   (1) ΕΕ αριθ. L 376 της 31. 12. 1986, σ. 7. (2) ΕΕ αριθ. L 380 της 31. 12. 1990, σ. 1. (3) ΕΕ αριθ. L 67 της 12. 3. 1988, σ. 22. (4) ΕΕ αριθ. C 313 της 8. 12. 1988, σ. 21.    ΠΑΡΑΡΤΗΜΑ  Πολυετές πρόγραμμα προσανατολισμού για τον αλιευτικό στόλο του Ηνωμένου Βασιλείου (1987-1991)  Ι. ΓΕΝΙΚΑ ΣΤΟΙΧΕΙΑ  Το πρόγραμμα αφορά το σύνολο του αλιευτικού στόλου του Ηνωμένου Βασιλείου και καλύπτει ολόκληρη την επικράτεια αυτού του κράτους μέλους.  ΙΙ. ΣΤΟΧΟΙ  1. Το πρόγραμμα οφείλει να επιτύχει:  α) μια μείωση του αλιευτικού στόλου σε επίπεδο 193 027 κόρων ολικής χωρητικότητας (κοχ) και 1 095 206 kW, σύμφωνα με τις διατάξεις που περιλαμβάνονται στο σημείο ΙΙ.2-  β) έναν εκσυγχρονισμό των υπαρχόντων σκαφών, εφόσον αυτό δεν επιφέρει αύξηση της συνολικής αλιευτικής ικανότητας της κατηγορίας η οποία εκφράζεται σε χωρητικότητα και ισχύ, με εξαίρεση τα σκάφη που αναφέρονται στο σημείο IV.2.  2. Η εξέλιξη του εν ενεργεία αλιευτικού στόλου, με εξαίρεση:  - τα βοηθητικά σκάφη που προορίζονται για την υδατοκαλλιέργεια,  - τα σκάφη που προορίζονται αποκλειστικά για την αλιεία αχιβάδων,  κατά τη διάρκεια της περιόδου που καλύπτεται από το πρόγραμμα θα πρέπει να γίνει εντός των εξής ορίων:  Χωρητικότητα (κοχ)        Κατηγορία  Στόχος του προγράμματος 2908/83  Κατάσταση την 1. 1. 1987 (1)  Στόχοι που πρέπει να επιτευχθούν την      31. 12. 1989  31. 12. 1990  31. 12. 1991         Ίσο ή μεγαλύτερο από 80 πόδια (24,4 m)       Μικρότερο από 80 πόδια (24,4 m)               Σύνολο Α  198 997  206 934  205 543  198 590  193 027         Σκάφη που προορίζονται για την υδατοκαλλιέργεια και την αλιεία αχιβάδων              Σύνολο Β             Ισχύς (kW)        Κατηγορία  Στόχος του προγράμματος 2908/83  Κατάσταση την 1. 1. 1987 (1)  Στόχοι που πρέπει να επιτευχθούν την      31. 12. 1989  31. 12. 1990  31. 12. 1991         Ίσο ή μεγαλύτερο από 80 πόδια (24,4 m)       Μικρότερο από 80 πόδια (24,4 m)               Σύνολο Α  1 117 557  1 155 212  1 149 211  1 119 208  1 095 206         Σκάφη που προορίζονται για την υδατοκαλλιέργεια και την αλιεία αχιβάδων              Σύνολο Β             (1) Συμπεριλαμβανομένων των υπό ναυπήγηση σκαφών την 1η  Ιανουαρίου 1987.   ΙΙΙ. ΠΡΟΒΛΕΠΟΜΕΝΑ ΜΕΤΡΑ  1.1. Ενώ οι στόχοι που αναφέρονται στο "Σύνολο Α" του σημείου ΙΙ.2 καθορίζουν μια μείωση της αλιευτικής ικανότητας ίση με τη διαφορά μεταξύ της κατάστασης την 1η Ιανουαρίου 1987 και του στόχου που πρέπει να επιτευχθεί στις 31  Δεκεμβρίου 1991, είναι επίσης αναγκαίο να ληφθεί υπόψη το υπόλοιπο της αλιευτικής ικανότητας που προκύπτει:  - από τα σχέδια ναυπήγησης αλιευτικών σκαφών που έχουν τύχει κοινοτικών και εθνικών ενισχύσεων στο πλαίσιο της δόσης για το 1987,  - από τα σχέδια για τη ναυπήγηση αλιευτικών σκαφών που εξετάζονται προς το παρόν από την Επιτροπή (1),  - από τις εισόδους και εξόδους από το στόλο που πραγματοποιήθηκαν από την 1η Ιανουαρίου 1987 έως τις 30 Ιουνίου 1988,  που, όταν προστεθούν, δίδουν το γενικό υπόλοιπο αλιευτικής ικανότητας που πρέπει να μειωθεί.  1.2. Οι προβλεπόμενες στο σημείο ΙΙΙ.1.1 μειώσεις θα πρέπει να πραγματοποιηθούν με τις ακόλουθες ενέργειες, οι οποίες θα πρέπει να τεθούν σε εφαρμογή, υπό την προϋπόθεση ότι η θέση σε λειτουργία των εν λόγω αλιευτικών ικανοτήτων θα πρέπει να επέλθει  εντός των ορίων του προγράμματος και έχοντας υπόψη ότι οι προβλεπόμενες μειώσεις για καθεμία από τις ενέργειες θα μπορούν να ποικίλλουν, υπό τον όρο ότι τηρείται ο συνολικός όγκος της αλιευτικής ικανότητας που ορίζεται στο σημείο ΙΙΙ.1.1:  - μια μείωση του συνόλου του στόλου με την ανανέωση των εν ενεργεία σκαφών που έχουν υποστεί ατύχημα, ναυάγιο ή άλλο συμβάν, κυρίως μέσω της απόσυρσης μονάδων που είναι άμεσα συνδεδεμένες με νεοναυπηγηθέντα σκάφη, σύμφωνα με τους στόχους που  καθορίζονται στο σημείο ΙΙ.2,  - τη θέσπιση και τη θέση σε εφαρμογή μέτρων για την προσαρμογή των αλιευτικών ικανοτήτων,  - άλλα μέτρα που επιτρέπουν την επίτευξη των ίδιων αποτελεσμάτων.  2. Θέσπιση και θέση σε εφαρμογή νομοθετικών ή/και διοικητικών μέτρων για τον αποτελεσματικό έλεγχο της αλιευτικής ικανότητας και των αλιευτικών δραστηριοτήτων, με σκοπό την επίτευξη των στόχων του προγράμματος που περιλαμβάνονται στο σημείο ΙΙ.2. 3.  Βελτίωση του νηολογίου αλιευτικών σκαφών με σκοπό τον αποτελεσματικό έλεγχο της αλιευτικής ικανότητας.  IV. ΠΑΡΑΤΗΡΗΣΕΙΣ  1. Οι στόχοι που αναφέρθηκαν στο σημείο ΙΙ.1 στοιχείο α) μπορεί να αναθεωρηθούν μόνο βάσει συγκεκριμένων επιστημονικών εκτιμήσεων που επιτρέπουν τον προσδιορισμό θαλλασίων πόρων που δεν έχουν μέχρι σήμερα τύχει πλήρους εκμετάλλευσης.  2. Όσον αφορά τα αλιευτικά σκάφη που αλιεύουν σε μια παράκτια ζώνη και που έχουν μήκος μικρότερο των 12 m, μπορεί να ληφθεί υπόψη μια περιορισμένη αύξηση της χωρητικότητας (κατά ανώτατο όριο 10 %), και της ισχύος του κινητήρος του σκάφους (κατά ανώτατο  όριο 6 %), για να βελτιωθεί η ασφάλεια, οι συνθήκες εργασίας και η διατήρηση των αλιευμάτων στο σκάφος, εφόσον βέβαια η αύξηση είναι δεόντως αιτιολογημένη και εφόσον τηρούνται οι στόχοι για την κατηγορία στην οποία ανήκουν τα σκάφη αυτά, όπως αυτοί  ορίζονται στο σημείο ΙΙ.2. Μια τέτοια αύξηση θα μπορούσε, ενδεχομένως, να επέλθει μόνο σε ισορροπία με τους πόρους, τους οποίους μπορούν να εκμεταλλευθούν τα σκάφη αυτά.  3. Οι στόχοι του προγράμματος θα πρέπει να επιτευχθούν τουλάχιστον κατά 10 % έως το τέλος του 1989, και τουλάχιστον κατά 60 % έως το τέλος του 1990.  4. Η Επιτροπή υπενθυμίζει ότι όλες οι ενισχύσεις που χορηγούνται από το Ηνωμένο Βασίλειο στον τομέα της αλιείας, συμπεριλαμβανομένης και της ναυπήγησης για τα αλιευτικά πλοία, πρέπει να εντάσσονται στο πλαίσιο του παρόντος προγράμματος.   (1) Η απόσυρση των αιτήσεων χρηματοδότησης των σχεδίων που εξετάζονται προς το παρόν από την Επιτροπή θα επιτρέψει την προσαρμογή του υπολοίπου της αλιευτικής ικανότητας.